A denominación europeya d'o país, Cheorchia, emplegata por a mayor parte d'as lenguas, provién d'a parabra persa Gurji (گرجی), influyenciato por l'arabe Jurj. A pronunziación d'o nombre d'o país a l'occidental provién d'o prefixo griego geōrg- (γεωργ), porque d'antis se pensaba que o nombre de Cheorchia proveneba de Sant Chorche (que ye a más a más o santo protector d'o país). Sindembargo, hue sabemos que realment provién d'o griego antigo γεωργία (geōrgia), que significa agricultura.